अभी भी खतरनाक है अलकायदा : सीआईए  
सीआईए के निदेशक लियोन पानेटा ने सोमवार को आगाह किया कि ओसामा बिन लादेन के बिना भी अलकायदा काफी खतरनाक संगठन है।
अमेरिकी खुफिया एजेंसी सीआईए के निदेशक लियोन पानेटा ने सोमवार को आगाह किया कि ओसामा बिन लादेन के बिना भी अलकायदा काफी खतरनाक संगठन है।पानेटा ने खुफिया एजेंसी के कर्मचारियों को लिखे एक पत्र में कहा, "आतंकवादी निश्चित तौर पर बदला लेने का प्रयास करेंगे और हमें सतर्क और सावधान रहना होगा।" उन्होंने लिखा, "हमने दुश्मनों को काफी बड़ी चोट पहुंचाई है और हम तब तक चैन से नहीं बैठेंगे जब तक अंतिम दोषी व्यक्ति को दंडित नहीं कर दिया जाता।"  अमेरिकी राष्ट्रपति ओबामा ने बिन लादेन के मारे जाने की घोषणा की थी। उन्होंने कहा कि अलकायदा के खिलाफ चल रही लड़ाई में बिन लादेन का मारा जाना बड़ी सफलता है।